Hyakkai Zukan
Hyakkai-Zukan (jap. 百怪図巻, „Šimto Demonų iliustracijų knyga“) – iliustracijų rinkinys, Edo laikotarpio japonų menininko Savaki Suuši kūrinys, baigtas 1737 m. Tai antgamtiškų būtybių bestiarumas – vaizduojantis vaiduoklius, dvasias ir pabaisas. Iliustracijas Savaki piešė remdamasis japonų literatūra, folkloru bei kitų menininkų kūriniais. Šis rinkinys tapo pagrindu tolimesnėms, vėlesnių kartų menininkų yōkai iliustracijoms.